CELEX: 32021D0512(02)
Language: da
Date: 2021-05-07 00:00:00
Title: Kommissionens afgørelse af 7. maj 2021 om ændring af afgørelse 2017/C 31/12 om nedsættelse af Kommissionens ekspertgruppe »Platformen for dyrevelfærd« (EØS-relevant tekst) 2021/C 185/04

12.5.2021   
               
               
                  DA
               
               
                  Den Europæiske Unions Tidende
               
               
                  C 185/7
               
            
         KOMMISSIONENS AFGØRELSE
         af 7. maj 2021
         om ændring af afgørelse 2017/C 31/12 om nedsættelse af Kommissionens ekspertgruppe »Platformen for dyrevelfærd«
         (EØS-relevant tekst)
         (2021/C 185/04)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         ud fra følgende betragtninger:
         
                     (1)
                  
                  
                     Ved Kommissionens afgørelse 2017/C 31/12 (1) blev der nedsat en ekspertgruppe, der benævnes »Platformen for dyrevelfærd« (»platformen«). Platformens vigtigste opgaver er, at bistå Kommissionen og hjælpe med at føre en regelmæssig dialog om EU's anliggender i direkte tilknytning til dyrevelfærd, f.eks. håndhævelse af lovgivningen, udveksling af videnskabelig viden, innovationer og god dyrevelfærdspraksis.
                  
               
                     (2)
                  
                  
                     Anvendelsesperioden for afgørelse 2017/C 31/12 gjaldt oprindeligt indtil den 31. december 2019 og blev forlænget til den 30. juni 2021 ved Kommissionens afgørelse 2019/ C 405/05 (2).
                  
               
                     (3)
                  
                  
                     I de fire år platformen har eksisteret, er den blevet et bredt anerkendt centralt forum for at føre en åben dialog om dyrevelfærd, for at udveksle god praksis og for at tage ikke-lovgivningsmæssige initiativer med opbakning fra medlemsstater og relevante interessenter på tværs af Unionen med det formål at forbedre dyrevelfærden.
                  
               
                     (4)
                  
                  
                     Den 20. maj 2020 vedtog Kommissionen sin meddelelse om »En jord til bord-strategi for et fair, sundt og miljøvenligt fødevaresystem« (3). Strategien omfatter dyrevelfærdsrelaterede handlinger, f.eks. undersøgelse af mulighederne for et EU-dyrevelfærdsmærke, arbejde med spørgsmål vedrørende håndhævelsen af den eksisterende dyrevelfærdslovgivning eller indsamling af synspunkter til støtte for den fremtidige revision af dyrevelfærdslovgivningen. Platformen kan spille en vigtig rolle i udformningen af disse indsatser.
                  
               
                     (5)
                  
                  
                     I forbindelse med Europa-Parlamentets og Rådets forordning (EU) 2017/625 (4) kan platformen også være en hjælp for Kommissionen ved udviklingen af vejledninger eller udarbejdelsen af ikkelovgivningsmæssige retsakter, der har til formål at fremme og harmonisere gennemførelsen af dyrevelfærdsregler ved at give oplysninger i forbindelse med tekniske og videnskabelige spørgsmål samt praktisk erfaring på dette område.
                  
               
                     (6)
                  
                  
                     Platformen bør derfor fortsætte sine aktiviteter, med fornyet medlemsskab, for at yde relevante bidrag i forbindelse med Kommissionens nuværende prioriteter på dyrevelfærdsområdet.
                  
               
                     (7)
                  
                  
                     Anvendelsesperioden for afgørelse 2017/C 31/12 bør derfor forlænges med fire år til og med den 30. juni 2025.
                  
               
                     (8)
                  
                  
                     Afgørelse 2017/C 31/12 bør derfor ændres —
                  
               BESTEMT FØLGENDE:
         
            Eneste artikel
            Artikel 16 i afgørelse 2017/C 31/12 affattes således:
            
               
                  »Artikel 16
                  Anvendelighed
                  Denne afgørelse anvendes indtil den 30. juni 2025.«
               
            
         
         
            Udfærdiget i Bruxelles, den 7. maj 2021.
            
               
                  På Kommissionens vegne
               
               Stella KYRIAKIDES
               
                  Medlem af Kommissionen
               
            
         
         
            (1)  Kommissionens afgørelse af 24. januar 2017 om nedsættelse af Kommissionens ekspertgruppe »Platformen for dyrevelfærd« (EUT C 31 af 31.1.2017, s. 61).
         
            (2)  Kommissionens afgørelse af 29. november 2019 om ændring af afgørelse 2017/C 31/12 om nedsættelse af Kommissionens ekspertgruppe »Platformen for dyrevelfærd« (EUT C 405 af 2.12.2019, s. 5).
         
            (3)  Meddelelse fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget — En jord til bord-strategi for et fair, sundt og miljøvenligt fødevaresystem (COM(2020) 381 final).
         
            (4)  Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (forordningen om offentlig kontrol) (EUT L 95 af 7.4.2017, s. 1).